钦定古今图书集成/明伦汇编/闺媛典/第273卷 > 皇清六 > 张文熥妻李氏
## 钦定古今图书集成/明伦汇编/闺媛典/第273卷 > 皇清六 > 张文熥妻李氏

按《汝宁府志》：“李氏，上蔡诸生张文熥妻。生子埰。年四十，文熥死于贼，其子埰亦死焉。氏罄家资以葬。后贼愈炽，世愈乱，家愈贫，仆婢尽散，井臼操作，悉自为之。居村僻危楼，人迹罕至，夏雨冬雪，安然无怨咨声。出无与随，居无与伴。族或过而省之，曰：‘何以堪此’？氏曰：‘吾二十馀年大都如此，夫何不堪之有’。年六十五卒。”